Ιδρύει επιτροπή, την ευρωπαϊκή επιτροπή ασφαλίσεων και επαγγελματικών συντάξεων (ΕΕΑΕΣ), με σκοπό τη στήριξη και την παροχή συμβουλών στην Ευρωπαϊκή Επιτροπή σχετικά με την εφαρμογή μέτρων της νομοθεσίας της Ευρωπαϊκής Ένωσης (ΕΕ) στον τομέα των χρηματοπιστωτικών υπηρεσιών. Δημιουργία της ΕΕΑΕΣ Η ΕΕΑΕΣ συμβάλλει στην καλύτερη ρύθμιση των ασφαλίσεων και των επαγγελματικών συντάξεων. Δημιουργήθηκε με σκοπό να επεκτείνει πέρα από τις αγορές κινητών αξιών* το κανονιστικό πλαίσιο 4 επιπέδων που συνέστησε το 2001 η "επιτροπή σοφών", σε ένα έγγραφο γνωστό ως έκθεση Lamfalussy. Συμμετέχει στην προετοιμασία και την υλοποίηση μέτρων για την εφαρμογή των αρχών που καθορίζονται στις σχετικές οδηγίες και κανονισμούς. Ωστόσο, δεν έχει την εξουσία να ασχοληθεί με ζητήματα εργατικής και κοινωνικής νομοθεσίας. Ο ρόλος της ΕΕΑΕΣ Η ΕΕΑΕΣ είναι ένα συμβουλευτικό όργανο. Δεν της αναλογεί πλέον ρόλος στις κατ’ εξουσιοδότηση πράξεις, επί των οποίων ζητείται η γνώμη της νέας ομάδας εμπειρογνωμόνων για τις τραπεζικές συναλλαγές, τις πληρωμές και τις ασφαλίσεις, αλλά εξακολουθεί να δραστηριοποιείται στον τομέα των εκτελεστικών πράξεων (άρθρο 291 της Συνθήκης για τη λειτουργία της Ευρωπαϊκής Ένωσης).